आयरलैंड टेस्ट और एशेज की तैयारी करेंगे, CSK ने 16.25 करोड़ में खरीदा था
New Zealand England Series इंग्लैंड की टेस्ट टीम के कप्तान बेन स्टोक्स इंडियन प्रीमियर लीग (IPL) के प्लेऑफ मुकाबलों के लिए उपलब्ध नहीं रहेंगे।
इंग्लैंड टेस्ट टीम के कप्तान बेन स्टोक्स इंडियन प्रीमियर लीग (IPL) के आखिरी कुछ मुकाबले नहीं खेलेंगे। तब वे आयरलैंड के खिलाफ टेस्ट सीरीज और एशेज की तैयारियां करेंगे।
वर्तमान में न्यूजीलैंड दौरे पर टेस्ट सीरीज खेल रही इंग्लिश टीम के कप्तान स्टोक्स ने कहा है कि वे एशेज और आयरलैंड के खिलाफ टेस्ट मैच की तैयारियों के चलते IPL के फाइनल स्टेज के लिए अवलेवल नहीं रहेंगे।
31 साल के इंग्लिश ऑलराउंडर को पिछले साल दिसंबर में चेन्नई सुपर किंग्स (CSK) ने 16.25 करोड़ रुपए में खरीदा था। पढ़ें मिनी ऑक्शन की पूरी खबर
स्टोक्स ने एक बयान में कहा- 'आयरलैंड के खिलाफ टेस्ट सीरीज और एशेज की तैयारियां मेरे लिए अहम हैं। मैं आयरलैंड के खिलाफ सीरीज मैं निश्चित तौर पर खेलूंगा। मैं कोशिश करूंगा कि खुद को सीरीज के लिए तैयारी का पर्याप्त समय दे सकूं।'
यहां बता दें कि इंग्लैंड-आयरलैंड टेस्ट सीरीज की शुरुआत एक जून से होनी है। इससे ठीक चार दिन पहले IPL का फाइनल खेला जाना है। ऐसे में स्टोक्स IPL के प्लेऑफ मुकाबले नहीं सकेंगे।
न्यूजीलैंड में 15 साल बाद टीम को जिताया
इंग्लिश टीम इस समय न्यूजीलैंड दौरे पर है। बेन स्टोक्स ने अपनी कप्तानी में इंग्लैंड को न्यूजीलैंड के घर में 15 साल बाद जीत दिलाई है। टीम ने पहले मुकाबले में कीवियों को 267 रन के अंतर से हराया। टीम 1-0 की बढ़त पर है। सीरीज का दूसरा टेस्ट 24 फरवरी से वेलिंगटन में खेला जाएगा। पढ़ें पूरी खबर
बेन स्टोक्स टेस्ट क्रिकेटर ऑफ ईयर
बेन स्टोक्स वाइट की जगह रेड बॉल क्रिकेट को ज्यादा अहमियत देते हैं। लगातार टेस्ट खेलते रहने के लिए स्टोक्स ने वनडे से भी संन्यास लिया था। कुछ हफ्तों पहले वे टेस्ट प्लेयर ऑफ ईयर भी चुने गए हैं।
इंग्लैंड को टी-20 चैंपियन बनाया
बेन स्टोक्स ने पिछले साल अक्टूबर-नवंबर में ऑस्ट्रेलिया में खेले गए टी-20 वर्ल्ड कप में इंग्लैंड को चैंपियन बनाया। पढ़ें पूरी खबर
IPL में 900 से ज्यादा रन बनाए, 28 विकेट भी लिए
स्टोक्स ने IPL के 43 मैच खेले हैं। उनके बल्ले से 920 रन निकले हैं। उनके नाम 28 विकेट भी हैं। स्टोक्स 2022 के सीजन में भारतीय लीग का हिस्सा नहीं थे। उन्होंने 2017 के बाद चार सीजन ही खेले हैं।